อั้ม เริ่มคิดพึ่งคุณไสยหวังให้ลูกมาเกิด ไม่ซีเรียสถึงเวลาคงมาเอง
อั้ม อธิชาติ หันเล่นโยคะเลิฟเวอร์ให้แข็งแรง หวังมีลูกง่ายขึ้น ยอมรับพึ่งทุกทาง เพื่อให้ลูกมาเกิด แจงเรื่องคดีความ ตอนนี้พยายามทำทุกอย่างตามขั้นตอน เชื่อว่าตนทำในสิ่งที่ถูกต้อง รับเวลามีปัญหาอะไรอยากแก้ไขด้วยตัวเอง เผยผู้ใหญ่ยื่นมือเข้ามาช่วยเหลือ แต่ขอรับไว้แค่กำลังใจ เหตุไม่อยากรบกวนและไม่อยากให้ใครต้องมาเดือดร้อน ลั่นอยากทำงานทุกอย่างให้ดีที่สุด ส่วนเรื่องซีรีส์จะเป็นอย่างไร แล้วแต่ทางผู้ใหญ่และทางช่องจะปรับเปลี่ยน,หมั่นขยันออกกำลังโยคะท่ายากกันอยู่บ่อยๆ สำหรับคู่รัก อั้ม อธิชาติ ชุมนานนท์ กับสาวนัท มีเรีย โดยทั้งคู่หวังว่า การออกกำลังกายทำให้ร่างกายแข็งแรง และหวังจะได้มีน้องง่ายขึ้นอีกด้วย แม้ท่าโยคะแต่ละท่าที่ทำนั้นจะดูแหวกแนวไปสักหน่อย แต่หนุ่มอั้มก็บอกว่า มีครูมาช่วยฝึก และเป็นท่าโยคะเลิฟเวอร์,งาน JKN Mega Showcase 6.10.16 ณ โรงละครอักษรา คิง เพาเวอร์ รางน้ำ,ตอนนี้เป็นคู่รัก (โยคะ) ท่ายากไปแล้ว? จริงๆ แล้วด้วยความที่ผมค่อนข้างฮาร์ดคอร์ แต่คุณนัทจะชอบง่ายๆ สบายๆ จริงๆ เบื้องหลังที่เห็นก่อนที่จะถ่ายทะเลาะกันมาก ปมจะเอาแบบนี้คุณนัทจะเอาง่ายๆ ก็เลยดูจะมีภาพที่แหวกแนวนิดหนึ่ง ท่าแบบนี้ใครแนะนำ? ทางครูที่สอนโยคะที่บ้าน แต่ละอาทิตย์ที่สอนก็จะมีการทำการบ้าน ให้เราทำตาม มันไม่ได้เป็นท่าที่มันเกินเลยไป เป็นการออกกำลังกายที่เราต้องฝึกร่างกายเตรียมความพร้อม ถ้าคนไม่เคยหรือไม่คุ้นไปทำจะไม่ค่อยดีเท่าไร เป็นท่าสำหรับคู่รักเลยไหม? เป็นท่าโยคะเลิฟเวอร์ ผมเชื่อว่ากีฬามันสามารถเล่นด้วยกันได้ บางท่ามันต้องเล่นด้วยกันก็ช่วยสร้างความสัมพันธ์ได้ อย่างพี่หนูแหม่มก็ทำ ดีใจที่เดี๋ยวนี้นักแสดงออกกำลังกายกันเยอะขึ้น เป็นแบบอย่างที่ดี สุขภาพดีทั้งคู่ก็มีน้องง่ายขึ้น? การออกกำลังกายทำให้ร่างกายแข็งแรง การที่จะมีชีวิตอีกหนึ่งชีวิตขึ้นมามันก็น่าจะง่ายขึ้นครับ,เริ่มปรึกษาคุณหมอบ้างรึยัง? จริงๆ ก็ปรึกษาทั้งคุณหมอทางวิทยาศาสตร์ก็มี ตรวจดูว่าร่างกายช่วงนี้เป็นอย่างไร แข็งแรงไหม พร้อมไหม และวิธีที่เป็นความเชื่อต่างๆ ก็มี แต่ไม่ใช่เป็นอะไรที่มันงมงาย ไม่เหลือวิธีไหนที่ยังไม่ได้ทำแล้ว เห็นมาตั้งแต่น้องแอฟ แต่งทีหลังแต่มีไปก่อน จนวันนี้ลูกแอฟขวบกว่าแล้ว การรับบุตรบุญธรรมมาไม่ได้ทำให้มีลูกอิจฉาเลย? ตอนนี้รับมาจนจะตั้งทีมฟุตบอลได้แล้ว ที่บ้านเวลามารวมกันทีนี่เยอะมาก ลูกหลานเต็มไปหมด คือจริงๆ เราไม่ได้ซีเรียสมาก เมื่อถึงเวลาก็คงมาเอง ไม่ได้ท้อ ไม่ได้พยายามมากขึ้น ได้ข่าวว่าพี่ปิ่นผู้จัดช่อง 3 จะชวนไปเล่นละคร? จริงๆ ก็ต้องบอกว่าดีใจและยินดี เพราะพี่ปิ่นคุยมานานมากแล้ว เป็นบทที่เป็นเกียรติของการทำงานนักแสดงครั้งหนึ่งในชีวิต เป็นเรื่องราวที่พี่ปิ่นครบ 25 ปี ก็ขอขอบคุณพี่ปิ่นที่มองเห็นและให้โอกาส ในส่วนของรายละเอียดผู้ใหญ่ก็ต้องไปคุยกันอีกทีหนึ่ง เรื่องของคิวก็ยังไม่ได้สรุปกันชัดเจน ถามว่าพร้อมไหมด้านร่างกาย เราก็เริ่มคิดถึงการขี่ม้าฟันดาบอยู่แล้ว เพราะจริงๆ เวลาว่างเราก็ฝึกพวกนี้ คนมองว่าอั้มกับช่อง 3 ดูแฮปปี้กันขึ้น? (หัวเราะ) ผมถือว่าผมได้โอกาสจากผู้ใหญ่ช่อง 3 ทุกๆ ครั้งตั้งแต่ยังเป็นเด็กผู้ชายตัวเล็กๆ ผู้ใหญ่ในช่องก็อบรมสั่งสอนผมมาตลอด เพราะฉะนั้นไม่ว่าครั้งไหนผมก็ถือเป็นโอกาสที่ดีในการตอบแทนให้กับทางช่อง ก็ยินดีร่วมงานกับช่อง ไม่ได้มีปัญหาอยู่แล้วครับ,ความคืบหน้าคดี? (หัวเราะ) ก็ปกติตามขั้นตอนของมัน ตอนนี้เราก็พยายามทำทุกอย่างให้มันถูกต้องตามขั้นตอนของกฎหมาย ผู้ใหญ่หลายฝ่ายซัพพอร์ตเราเต็มที่เลยในการสู้คดี? ผมเชื่อว่าเราทำในสิ่งที่ถูกต้องมากกว่า เพราะอย่างที่ผมบอก ผมอยู่ตรงนี้ก็พร้อมเจอสื่อตลอดเวลาไม่ว่าจะเป็นยังไง คำถามแบบไหนก็พร้อมจะตอบ เพราะฉะนั้นเรื่องราวต่างๆ ทุกๆ ครั้งเวลาผมจะทำอะไรก็ทำด้วยความบริสุทธิ์ใจและความถูกต้อง เวลามีปัญหาอะไรผมก็อยากจะแก้ไขปัญหาด้วยตัวเอง ถ้าเรื่องเกิดจากตัวผมก็อยากแก้เอง ไม่อยากให้ผู้ใหญ่ท่านใดเดือดร้อน ผมรับทราบถึงทุกๆ กำลังใจที่ผู้ใหญ่ท่านมีให้ แต่ผมก็ไม่อยากรบกวนครับ วิธีไหนที่สามารถจัดการเองได้ผมก็จะทำด้วยกำลังของตัวเองให้ดีที่สุด ผมไม่อยากให้ใครต้องมาเดือดร้อนกับสิ่งที่มันเกิดขึ้น เรื่องถึงศาลสบายใจขึ้นหรือกังวลกว่าเดิม? (หัวเราะ) ไม่ได้สบายใจหรอกขึ้นศาล แต่ก็ไม่ได้กังวลมากขึ้น ทุกอย่างมันเป็นตามขั้นตอนของมัน มีเกิดขึ้นแล้วก็มีเรื่องราวต่อๆ ไปเท่านั้นเอง สรุปซีรีส์อีก 2 ตอนที่เหลือจะทำต่อไหม? (หัวเราะ) เราเป็นผู้ผลิต เราก็อยากทำงานทุกอย่างทุกเรื่องให้ออกมาดีที่สุด แต่ก็ต้องแล้วแต่ทางผู้ใหญ่ว่าจะยังไง เพราะงานที่เราทำไปก็ได้มีการปรับเปลี่ยนแก้ไขต่างๆ ตามที่ทางช่องต้องการ แต่สุดท้ายแล้วก็แล้วแต่ผู้ใหญ่ทางช่องจะปรับเปลี่ยนหรือทำหรือไม่ทำก็แล้วแต่ แค่บอกผมมาแค่นั้นเองครับ.
อั้ม อธิชาติ หันเล่นโยคะเลิฟเวอร์ให้แข็งแรง หวังมีลูกง่ายขึ้น ยอมรับพึ่งทุกทาง เพื่อให้ลูกมาเกิด แจงเรื่องคดีความ ตอนนี้พยายามทำทุกอย่างตามขั้นตอน เชื่อว่าตนทำในสิ่งที่ถูกต้อง รับเวลามีปัญหาอะไรอยากแก้ไขด้วยตัวเอง
อั้ม,อั้ม อธิชาติ,อธิชาติ ชุมนานนท์,โยคะเลิฟเวอร์,อั้ม นัท,อั้ม นัท มีลูก,อั้ม นัท โยคะ,คู่รักโยคะ,ข่าว,ข่าวบันเทิง,ไทยรัฐออนไลน์